Напружаная навуковая і вучэбна-метадычная дзейнасць паспрыяла падрыхтоўцы вялікай колькасці навуковых і вучэбна-метадычных прац. Васіль Емяльянавіч з’яўляецца аўтарам 4 манаграфій, 2 вучэбных дапаможнікаў, шэрагу тыпавых праграм, артыкулаў па тэорыі, гісторыі, методыцы беларускай бібліяграфіі, праблемах бібліятэчных камунікацый, бібліяграфічнай дзейнасці ў сістэме бесперапыннай адукацыі; першага выдадзенага ў Беларусі “Руска-беларускага слоўніка бібліятэчных і бібліяграфічных тэрмінаў” (у суаўтарстве с Л. А. Дзямешка) і “Тлумачальнага слоўніка бібліятэчных і бібліяграфічных тэрмінаў” (у суаўтарстве з Л. А. Дзямешка і Р. І. Саматыем). Агульная колькасць апублікаваных работ складае каля 300.